Y 
naturae exempla descriptae sunt, sed ad similitudinem imaginum, 
quas vel ipse possideo, vel liberaliter commissas accepi. 
Omnes species piscium Archipelagi Indici, quaecunque hucusque 
detectae sunt, ad 415 genera et 110 familias revocantur. "Tabulam 
vero tam generum quam familiarum una cum numeris, qui exhibent, 
quot species iis contineantur, post Catalogum piscium inter Sundaicas 
et Moluccas insulas viventium invenies (p. 220 —238). 
In qua tabula conficienda continuam et constantem rigidi systematis 
formam ubique non secutus sum. Nam saepenumero mihi cogitanti , 
quae piscium partitio ad naturale systema proxime accedat, nuper 
denique sententia in animo maturuit. Nec vero tam in familiis stabi- 
liendis, quam in familiis intra ordines etin ordinibus intra ampliores 
divisiones singulatim distribuendis et collocandis apparet, quam sit dif- 
ficilis piscium partitio ad naturae rationem revocata. 
Hane partitionem et distributionem equidem periclitatus sum hoc 
proóemio, in quo omnia generum nomina in Museo meo prolata crassioribus 
typis impressa sunt. Ipsa vero tabula, qua duce copiosius opus post- 
hae elaborare mihi proposui, hie subsequitur, non solum ut perspici 
possit, in quibus systematis locis piscium formae a me perquisitae se- 
cundum meum judicium collocandae sint, sed etiam ut ea genera 
eaeque familiae hodiernae creationis, quae in Archipelago Indico non 
occurrunt, perspicua et manifesta compositione colligantur. 
Rationali piscium systemati permulti ichthyologi operam suam na- 
varunt. 
Et quum inde a Rajo et Willoughbio, viris doctissimis, ad naturalem 
piscium divisionem stabiliendam non pauca jam sint perpetrata, certe 
in amplioribus divisionibus non multa invenies novanda vel emendanda, 
et haec quidem levioris momenti; sed in familiis secundum naturae 
seriem constituendis non ita multum adhue ichthyologis contigit. Nam 
etiamsi nomina ae typi familiarum saepenumero bene electa sint, 
non minus saepe naturalis familiarum ratio eo contaminatur, quod in 
eas genera prorsus aliena congregata sunt. 
Piscibus in naturales familias disponendis primus viam aperuit A. M. C. 
Dumerilius, vir clarissimus, nune Nestor ichthyologiae, qui jam anno 
2 
